Schwarzwaldverein

Dr **Schwarzwaldverain** isch dr eltscht Gebirgs- un Wanderverain z Dytschland. Är isch anne 1864 z Fryybeg grindet wore.

## Aktivitete

Zue dr Aktivitete vum Schwarzwaldverain ghere Wandrige, Naturschutz, Haimatbflääg, Wägnetzerhaltig un Familien- un Jugedarbet im Schwarzwald. Dr Verain bedrybt 27 Wanderhaim, wu alljohr rund 30.000 Wanderer ibernaachte.

Anne 2010 het dr Schwarzwaldverain dr 110. Dytsch Wanderdag uusgriichtet.

## Organisation
Dr Schwarzwaldverain bstoht us em Hauptverain, wu 238 sälbständigi Ortsverain as Mitglider het. D Ortsverain sin in 16 Bezirk organisiert un hän insgsamt fascht 75.000 Mitglider. Em Bresidium vum Hauptverain ghere drei Mitglider aa; dr Bresidänt isch dr Eugen Dieterle. Näb em Bresidium git s nyyn Hauptfachwart, wu fir bstimmti Ufgabe verantwortlig sin, un di hauptamtlig bsetzt Hauptgschäftsstell. Sitz vum Hauptverain isch Fryybg.

### Bezirk un Ortsverain
;Bezirk Albdal
Bad Herrenalb, Essen, Ettlingen, Frankfurt/Main, Heidelberg, Ittersbach, Karlsruhe, Karlsruhe-Neureut, Linkenheim-Hochstetten, Malsch, Mannheim-Ludwigshafen, Marxzell, Oberhausen, Waldbronn, Weingarten, Wettersbach

;Bezirk Bryysgau-Kaiserstuehl
Buchenbach, Dreisamtal-Kirchzarten, Freiburg, Freiburg-Hohbühl, Glottertal, Gundelfingen-Wildtal, Ihringen-Wasenweiler, Kaiserstuhl-Breisach, Kirchzarten-Neuhäuser, Merdingen, Staufen-Bad Krozingen, Vogtsburg

;Bezirk Donau-Hegau-Bodesee
Emmingen, Engen, Geisingen, Gottmadingen, Immendingen, Konstanz, Öhningen-Höri, Radolfzell-Markelfingen, Rielasingen-Worblingen, Singen, Stockach, Tengen, Tuttlingen, Überlingen

;Bezirk Elzdal-Nerdlige Bryysgau
Denzlingen, Elzach, Emmendingen, Endingen, Gütenbach, Kenzingen, Kollnau-Gutach, Oberprechtal, Ottoschwanden-Freiamt, Riegel, Sexau, Simonswald, Teningen, Waldkirch-Kandel, Winden, Wyhl

;Bezirk Fohrenbühl
Aichhalden, Bad Dürrheim, Blumberg, Donaueschingen, Furtwangen, Hardt, Hornberg, Königsfeld, Lauterbach, Mönchweiler, Neukirch, Schiltach, Schonach, Schramberg, Schwenningen, St. Georgen, Tennenbronn, Triberg, Villingen

;Bezirk Hochrhyy
Albbruck, Bad Säckingen, Bernau, Bonndorf, Dachsberg, Görwihl, Hänner-Oberhof, Häusern, Herrischried, Laufenburg, Lottstetten, Murg, Schlüchttal, Schwörstadt, St. Blasien, Stühlingen, Todtmoos, Vorderer Hotzenwald, Waldshut, Wehr

;Bezirk Hochschwarzwald
Eisenbach, Feldberg, Hinterzarten, Lenzkirch, Löffingen, Neustadt, Schluchsee, St. Märgen, St. Peter, Titisee

;Bezirk Hornisgrinde
Achern, Baden-Baden, Bühl, Bühlertal, Hornisgrinde, Ottenhöfen, Sasbach, Yburg

;Bezirk Kinzigdal
Biberach, Gutach, Haslach, Hausach, Nordrach, Oberharmersbach, Oberwolfach, Schapbach, Welschensteinach, Wolfach, Zell am Harmersbach

;Bezirk Kniebis
Alpirsbach, Altheim, Bad Rippoldsau, Baiersbronn, Besenfeld, Betzweiler-Wälde, Diessen, Dornhan, Dornstetten, Freudenstadt, Glatten, Horb, Klosterreichenbach, Loßburg-Rodt, Mitteltal-Obertal, Pfalzgrafenweiler, Röt-Schönegründ, Schönmünzach-Huzenbach, Schopfloch, Waldachtal, Wittlensweiler

;Bezirk Markgräflerland
Bad Bellingen, Basel / Schweiz, Grenzach-Wyhlen, Hasel, Hausen, Kandern, Karsau, Kleines Wiesental, Lörrach, Maulburg, Müllheim-Badenweiler, Rheinfelden, Schönau, Schopfheim, Steinen, Sulzburg, Todtnau, Weil am Rhein, Zell im Wiesental

;Bezirk Murgdal
Bermersbach, Forbach, Gaggenau, Gernsbach, Langenbrand, Rastatt un Umgebig

;Bezirk Nagolddal
Altburg, Altensteig, Ammertal, Bad Teinach, Calw, Dachtel, Deckenpfronn, Ebhausen, Gärtringen, Gechingen, Gültlingen, Haiterbach, Hirsau, Nagold, Neubulach, Neuweiler, Stammheim, Sulz am Eck, Weil der Stadt, Wildberg, Zavelstein – Bietigheim-Bissingen, Darmsheim, Heilbronn, Leonberg, Sindelfingen, Stuttgart, Stuttgart-Feuerbach

;Bezirk Ortenau
Ettenheim-Herbolzheim, Gengenbach, Kehl-Hanauerland, Lahr, Offenburg, Reichenbach, Schutterwald, Seelbach, Zell-Weierbach

;Bezirk Renchdal
Appenweier, Bad Peterstal, Nußbach, Oberkirch, Oppenau, Renchen, Zusenhofen

;Bezirk Schwarzwaldpforte
Bad Liebenzell, Birkenfeld, Bretten, Calmbach, Dobel, Engelsbrand, Gräfenhausen, Höfen, Neuenbürg, Pforzheim-Badengruppe, Pforzheim-Brötzingen, Pforzheim-Dillweißenstein, Pforzheim-Eutingen, Pforzheim-Hohenwart, Pforzheim-Huchenfeld, Pforzheim-Schwabengruppe, Schömberg, Straubenhardt, Unterreichenbach, Wildbad, Würmtalal

### Presidänte

## Wanderwäg

Dr Schwarzwaldverain bedreit e Netz vu Wanderwäg mit ere Lengi vu iber 24.000 km, wu sich iber dr gsamt Schwarzwald verdailt. Unterhalte wäre d Wäg uusschließlig vu Ehrenamtlige. Di sognännte Hauptwanderwäg (Weschtwäg, Mittelwäg un Oschtwäg) verlaufe in Nord-Sid-Richtig; derzue chemem in däre Richtig no dr Kandelhechewäg un dr Ortenauer Wyybfad im Weschte un dr Gairandwäg im Oschte. D „Querwäg“ verlaufe in Oscht-Wescht-Richtung: Querwäg Gengebach-Alpirschbach, Querwäg Rautweil-Lohr, Querwäg Fryybeg-Bodesee, Hotzewaldquerwäg un anderi. In dr 1990er Johr isch e Färnradwäg derzuechuu, wu z Charlsrue aafangt un bis uf Basel goht. Är verlauft abschnittswyys parallel zum Weschtwäg.

Alli Wäg sin mit ere Rute gchännzaichnet. Regionali Wanderwäg sin mit ere blaaue Rute markiert, ertligi mit ere geele Rute. D Hauptwanderwäg sin mit unterschidlige Rute gchännzaichnet. 

## Juged im Schwarzwaldverain
D Juged im Schwarzwaldverain isch e aigeständigi Jugedorganisation vum Schwarzwaldverain mit zirka 11.000 Mitglider. Zue ihre zellen alli Mitglider vum Verain bis zum 27. Läbesjohr. Veraastaltige wäre uf verschidene Ebene durgfiert. E Dail Ortsgruppe biete Gruppestunde, Uusflig, Freizyten un no mee aa. D Bezirk veraastalte Bezirkszältlager un Furtbildige fir ihri Jugedlaiter vor Ort. Uf dr Hauptverainsebeni wäre greßeri Freizyte, erlebnispädagogischi Maßnahmen un Furtbildige fir Mitglider un Nitmitglider aabotte.

## Fueßnote


## Weblink
* Offiziälli Internet-Syte vum Hauptverain
* Juged im Schwarzwaldverain
* Wanderportal fir dr Schwarzwald